Näin käytän Daisy-soitinta

Victor Reader Stream3

Käyttöopas



Näkövammaisten liitto ry

Daisy-lainaamo

2024

# Sisällys

[Lukijalle 3](#_Toc178861431)

[Pakkauksen sisältö 3](#_Toc178861432)

[Pikaohje 4](#_Toc178861433)

[Offline-hyllyn julkaisun kuuntelu 4](#_Toc178861434)

[Online-hyllyn julkaisun kuuntelu 4](#_Toc178861435)

[Tietoja akusta 5](#_Toc178861436)

[Victor Streamin näppäimet 6](#_Toc178861437)

[Laitteen ja näppäimistön kuvaus 8](#_Toc178861438)

[Laitteen etupuoli 8](#_Toc178861439)

[Laitteen sivut, päädyt ja pohja 8](#_Toc178861440)

[Näin kuuntelet julkaisuja 9](#_Toc178861441)

[Offline- ja Online-kirjahyllyt 9](#_Toc178861442)

[Kirjahyllyissä liikkuminen 10](#_Toc178861443)

[Kirjastosta lainattujen Daisy-kirjojen kuuntelu 10](#_Toc178861444)

[Luetus-kirjahyllyn julkaisujen kuuntelu 10](#_Toc178861445)

[Verkkokuuntelun asetuksia 12](#_Toc178861446)

[Julkaisujen lataustavan vaihto 12](#_Toc178861447)

[Palveluilmoitukset 13](#_Toc178861448)

[Näppäinten toiminnot 13](#_Toc178861449)

[Laitteen vasen sivu 13](#_Toc178861450)

[Laitteen etupuoli 14](#_Toc178861451)

[Laitteen oikea sivu 19](#_Toc178861452)

[Laitteen yläpääty 19](#_Toc178861453)

[Laitteen alapääty 19](#_Toc178861454)

[Muistikortti ja eri julkaisutyypit 19](#_Toc178861455)

[Muistikortin asettaminen paikoilleen 19](#_Toc178861456)

[Julkaisutyypit ja niiden kansiot 20](#_Toc178861457)

[Tiedostojen siirto muistikortille tai sisäiseen muistiin 21](#_Toc178861458)

[Tiedonsiirto 21](#_Toc178861459)

[Daisy-julkaisun kopiointi muistikortille tai laitteeseen 21](#_Toc178861460)

[Daisy-apuri 21](#_Toc178861461)

[Verkkokäyttöominaisuudet 22](#_Toc178861462)

[Verkkoasetusten syöttäminen 22](#_Toc178861463)

[Numeroitujen tasojen avulla liikkuminen 24](#_Toc178861464)

[Lisätietoa 24](#_Toc178861465)

[Esimerkki kirjan jäsentelystä tasojen avulla 25](#_Toc178861466)

# Lukijalle

Tässä ohjeessa kerrotaan, miten voit kuunnella äänijulkaisuja Daisy-soittimella Victor Reader Stream3. Voit esimerkiksi siirtyä julkaisussa eteen- ja taaksepäin, säätää äänenvoimakkuutta, lukunopeutta ja asettaa unitoiminnon.

Äänikirjoja tai äänilehtiä voi kuunnella kahdella tavalla:

1. Muistikortille tai laitteen sisäiseen muistiin kopioituja äänikirjoja.

Kirjat ladataan tietokoneella ja kopioidaan laitteen muistikortille.

2. Näkövammaisten äänilehtiä ja -kirjoja verkosta.

Lehdet ja kirjat tulevat suoraan Daisy-soittimeen internetyhteyden välityksellä Luetus®-kuuntelupalvelun asiakkaana. Et tarvitse tietokonetta tai muistikorttia.

Äänikirjoja saa esimerkiksi Saavutettavuuskirjasto Celian äänikirjapalveluiden asiakkaana www.celia.fi tai kaupallisina.
Luetus-kuuntelun voi tilata Näkövammaisten liitosta palveluun oikeutettu henkilö.

# Pakkauksen sisältö

* Victor Reader Stream3
* verkkolaite (ja 3 kpl vaihdettavia kansainvälisiä adaptereita)
* USB-C/USB-johto verkkolaitetta varten tai laitteen liittämiseksi tietokoneeseen
* muistikortti (valmiiksi paikalleen asetettuna). Sisältää käyttöoppaan ”Näin käytän Daisy-soitinta Victor Reader Stream3”. Ohje on tekstimuodossa ja kuunneltavissa laitteella.
* valmistajan lääkintälaitetiedote

**Huom.:** Alkuperäinen pakkaus kannattaa säästää siltä varalta, että joudut toimittamaan laitteen huoltoon.

Jos laite tarvitsee huoltoa, pyydä ennen laitteen lähettämistä huoltolupa Daisy-neuvonnan numerosta 09 3960 4040.

# Pikaohje

Käynnistä laite virtanäppäimestä, joka on laitteen vasemmassa sivussa ylinnä.

## Offline-hyllyn julkaisun kuuntelu

* käynnistyttyään laite kertoo viimeksi kuunnellun julkaisun nimen ja sen sijainnin (esim. SD-kortti = muistikortti).
* laite alkaa lukea julkaisua painamalla Toista/Pysäytä-näppäintä, ja pysäyttää lukemisen, kun painat uudestaan näppäintä.
* paina Kirjahyllynäppäintä nro 1, kun haluat siirtyä toiseen julkaisuun. Selaa numeronäppäimillä 4 tai 6 taakse- tai eteenpäin kirjahyllyn sisältöä.
* paina Toista/Pysäytä julkaisun kohdalla, jota haluat kuunnella.

## Online-hyllyn julkaisun kuuntelu

* vaihda online-hyllyyn painamalla näppäintä Online-ominaisuudet-näppäintä, joka sijaitsee numeronäppäin 2 yläpuolella.
* paina numeronäppäintä 1, kunnes kuulet Luetus-kirjahyllyn.
* numeronäppäimillä 4 ja 6 selaat kirjahyllyn julkaisuja.
* Luetus-hyllyssä on kaksi luetteloa: ”Lataa lisää kirjoja” ja ”Selaa ladattuja kirjoja”. Näiden listojen välillä vaihdat Risu(#)-näppäimellä.
* voit kuunnella julkaisuja vasta ladattuasi ne ”Selaa ladattuja kirjoja” -luetteloon.
* ”Lataa lisää kirjoja” -luetteloon ilmestyvät uudet tilaamasi julkaisut (äänilehdet tai kerhokirjat) automaattisesti. Valitse Risu-näppäimellä julkaisu, jonka haluat kuunnella. Voit valita useita julkaisuja. Laite ilmoittaa, että julkaisu on latausjonossa. Kun kuulet merkkiäänen, julkaisu on ilmestynyt ladattujen puolelle ja voit alkaa kuunnella sitä.
* Paina Toista/Pysäytä julkaisun kohdalla, jota haluat kuunnella.

# Tietoja akusta

Kiinnitä USB-C-johdon isompi liitin verkkolaitteen liitinaukkoon (tai tietokoneeseen). Liitä pienempi liitinpää eli USB-C Stream3:n alapäädyn keskellä olevaan liittimeen ja kytke verkkolaite pistorasiaan.

* akku latautuu automaattisesti, kun Stream3 on kytketty verkkovirtaan tai tietokoneeseen. Laitetta voi käyttää latauksen aikana. Tietokoneella akun lataaminen kestää kauemmin.
* laitetta voi ladata muillakin kuin paketin mukana tulleella USB-C-verkkolaitteella (suositus vähintään 1,5-amperin laturi).
* akun lataaminen täyteen kestää n. 3 tuntia verkkovirralla.
* kun laite on päällä ja kytket sen verkkovirtaan, kuulet nousevan merkkiäänen ja irrottaessasi laskevan merkkiäänen laitteen siirtyessä akkukäytölle.
* täyteen ladattu akku antaa yli 10 tunnin kuunteluajan kuulokkeita käytettäessä.
* virran merkkivalo vilkkuu latauksen aikana, kun laitteen virta on sammutettuna ja palaa tasaisena, kun laite on päällä.
* akkukäytössä virta katkeaa automaattisesti, kun laitetta ei käytetä noin 30 minuuttiin.
* akku lämpenee jonkin verran ladattaessa.
* laitteeseen voi vaihtaa ainoastaan valmistajan hyväksymän akun.

# Victor Streamin näppäimet

Laitteen yläpääty

SD-muistikortin paikka

Laitteen vasen sivu Laitteen oikea sivu

Äänitysnäppäin

Äänensäätö- näppäimet

Virtakytkin

Mikrofoniliitin

Laitteen alapääty

Virtajohdon liitinaukko

Kaiutin

Kuulokeliitäntä

Laitteen etupuoli

2. Online-
 ominaisuudet

3. Kirjanmerkki

4. Numero- ja

 toimintonäppäimet

5. Kelaus eteen

7. Kelaus taakse

6. Toista/Pysäytä

8. Unitoiminto

9. Numeronäppäin 1

 = Kirjaluettelo

10. Siirry sivulle

1. Mikrofoni

1. Mikrofoni
2. Online-ominaisuudet-näppäin
3. Kirjanmerkki
4. Numeronäppäimet: sisältävät lisäksi selailupainikkeet ja muita erityistoimintoja. Ks. ohjeesta näppäinten toiminnot
5. Kelaus eteen
6. Toista/Pysäytä
7. Kelaus taakse
8. Unitoiminto
9. Numeronäppäin 1 = kirjaluettelo / Pitkään painettuna laitteen sisäinen ohje päälle tai pois.
10. Siirry sivulle

# Laitteen ja näppäimistön kuvaus

Laite on kuvattu siten, että se on kädessä näppäimet itseesi päin.

## Laitteen etupuoli

Etupuoli jakaantuu kolmeen osaan.

**Yläosassa** on kolmen näppäimen ryhmä. Vasemmanpuoleinen neliön muotoinen näppäin on Siirry sivulle -näppäin. Sen yläpuolella on pieni aukko, joka on sisään rakennettu mikrofoni. Keskellä on pyöreä näppäin nimeltä Online-ominaisuudet-näppäin. Se vaihtaa Online- ja Offline-kirjahyllyjen välillä. Oikeanpuoleinen vinoneliö on Kirjanmerkkinäppäin.

**Keskiosassa** on numeronäppäimistö. Näppäimessä 5 on kaksi tunnistuspistettä. Näppäimissä 2, 4, 6 ja 8 on kohotettu reuna niiden tunnistamiseksi.

**Alimmaisena** on neljän näppäimen ryhmä. Näistä ylimmäinen näppäin on unitoiminto. Sen alla on kolme näppäintä vierekkäin, joista keskimmäinen on Toista/Pysäytä-näppäin. Tämän näppäimen molemmin puolin ovat pikakelausnäppäimet eteen- ja taaksepäin. Niiden ulkoreunoissa on kohotettu reuna.

## Laitteen sivut, päädyt ja pohja

Laitteen **vasemmassa sivussa** ylinnä on pyöreä virtanäppäin, joka pitkään painettuna kytkee laitteeseen virran päälle ja pois päältä. Lyhyesti painettuna valitaan äänen voimakkuus, nopeus tai sävy. Virtanäppäimen alapuolella on virran merkkivalo. Seuraavaksi on pystysuora ylös/alas-näppäin, jolla säädät äänen voimakkuutta, nopeutta jne. Näppäimen keskellä on syvennys.

Alimmaisena on liitäntäaukko ulkoiselle mikrofonille.

Laitteen **yläpäädyssä** keskellä on suojaläpän alla kapea aukko, joka on SD-muistikortin paikka. Läppä aukeaa laitteen etureunan puolelta.

**Oikeassa sivun yläreunassa** on pystysuora äänitysnäppäin, jonka keskellä on punainen koholla oleva ympyrä.

**Alapäädyssä** on vasemmassa reunassa kuulokeliitännän aukko. Keskimmäisenä on USB-C-liitinaukko, johon verkkolaitteen toinen pää kytketään. Oikeassa reunassa on 4 pientä kaiutinaukkoa.

# Näin kuuntelet julkaisuja

## Offline- ja Online-kirjahyllyt

Stream3-laitteella kuunneltavat julkaisut voivat olla joko talletettuna muistikortille ja laitteen sisäiseen muistiin tai voit kuunnella laitteella sisältöä verkosta. Näitä kahta kirjaluetteloiden vaihtoehtoa kutsutaan **offline- ja online-kirjahyllyiksi.**

Kirjahyllyjen välillä vaihdetaan painamalla pyöreää **Online-ominaisuudet-näppäintä**, joka sijaitsee numeronäppäimen 2 yläpuolella. Kumpikin kirjahylly jakautuu kuunneltavan sisällön mukaan useaan osaan tai kirjahyllyyn, joiden välillä liikutaan painelemalla numeronäppäintä yksi.

Esimerkkejä Offline-kirjahyllystä eli muistikortille talletetuista julkaisuista ovat Celian äänikirjapalvelusta lainatut äänikirjat, tekstitiedostot ja itse äänitetyt muistiinpanot. Online-kirjahyllyn verkosta kuunneltavaa sisältöä ovat esimerkiksi internetradiot, podcastit ja Näkövammaisten liiton Luetus-palvelun kautta ladattavat äänilehdet ja -kirjat.

Muistikortin tai sisäisen muistin sisältöä kuunnellessa ei tarvita internetyhteyttä.

Jotta Online-kirjahyllyyn voi ladata uutta sisältöä, lentotila on oltava pois päältä ja laitteeseen on asetettava langattoman verkkoyhteyden asetukset. Katso tarkemmin luvusta Verkkokäyttöominaisuudet.

## Kirjahyllyissä liikkuminen

### Kirjastosta lainattujen Daisy-kirjojen kuuntelu

Laitteen sisäiseen muistiin tai muistikortille kopioimasi kirjaston kirjat löytyvät Offline-hyllystä näin: Käynnistä laite painamalla virtanäppäintä (pyöreä näppäin vasemman pitkän sivun yläreunassa) kunnes kuulet äänimerkin. Hetken kuluttua laite sanoo: “Tervetuloa Victor Readeriin”. Seuraavaksi kuulet sen julkaisun nimen, jota viimeksi kuuntelit. Laite kertoo myös sen sijainnin, joko SD-kortti tai Tallennustila (= sisäinen muisti). Jos haluat jatkaa sen kuuntelua, paina Toista/Pysäytä -näppäintä.

Jos haluat kuunnella jotakin toista muistikortille tai sisäiseen muistiin tallentamaasi äänikirjaa, paina numeronäppäintä 1 toistuvasti kunnes laite sanoo: “Äänikirjat” ja niiden lukumäärän. (Jos laite sanoo näppäintä 1 painettaessa Online-kirjahyllyn osia kuten Podcastit tai Viitteet, siirry takaisin Offline-kirjahyllyyn painamalla Online-ominaisuudet-näppäintä).

Jos muistikortille ei ole tallennettu sisältöä, opasääni sanoo ”nolla muistiinpanoa”.

Kun olet löytänyt ykköstä painelemalla ”äänikirjat”, selaa kuunneltavissa olevia Daisy-kirjoja numeronäppäimillä 4 ja 6. Kun kuulet haluamasi kirjan nimen, käynnistä kuuntelu Toista/Pysäytä-näppäimellä. Pysäytät kuuntelun samalla näppäimellä.

Voit poistaa julkaisuja Offline-kirjahyllystä joko tietokoneella tai laitteen näppäimellä 3. Siirry halutun julkaisun kohdalle ja paina näppäintä 3. Laite pyytää vahvistamaan poistamisen. Vahvista Risu(#)-näppäimellä tai peruuta Tähti(\*)-näppäimellä.

### Luetus-kirjahyllyn julkaisujen kuuntelu

Jotta lehtien kuuntelu verkosta on mahdollista, Daisy-soittimeen on asetettu henkilökohtaiset palvelu- ja/tai verkkoasetukset Luetus-kuuntelua varten. Lisäksi tarvitaan nettiyhteys. Voit käyttää omaa langatonta nettiyhteyttä tai jakaa yhteyttä puhelimellasi. Jos olet saanut lainaksi Daisy-soittimen mukana mobiilireitittimen, voit kuunnella sen välityksellä ainoastaan palvelun äänilehtiä- ja kirjoja. Tilaamasi julkaisut ilmestyvät automaattisesti laitteeseen ilmestymispäivänä ja poistuvat eräpäivänä.

Omaa nettiyhteyttä tarvitaan Podcastien ja Internet-radioiden kuunteluun. Oman verkkoyhteyden tietojen syöttäminen laitteeseen kerrotaan ohjeen luvussa Verkkokäyttöominaisuudet.

Online-kirjahyllyn pääset painamalla lyhyesti pyöreää Online-ominaisuudet-näppäintä. Painamalla toistuvasti näppäintä 1, laite toistaa Online-hyllyn eri julkaisutyypit:

* Luetus (Luetus-kuuntelun kirjahylly)
* Internet-radio
* TuneIn-radio
* Viitteet
* Podcastit.

Online-kirjahyllyssä ”Luetus” voi olla kaksi luetteloa: ”Lataa lisää kirjoja” ja ”Selaa ladattuja kirjoja”. Jotkut julkaisuista voivat latautua automaattisesti kuunneltavaksi. Osa julkaisuista pitää ensin ladata luettelosta ”Lataa lisää kirjoja”. Julkaisuja ladattaessa internetyhteyden pitää olla päällä. Jo ladattuja kirjoja voit kuunnella ilman internetyhteyttä. Laitteen asetuksissa voi vaihtaa, että kaikki julkaisut latautuvat automaattisesti tai lataat ne manuaalisesti.

#### Ladattujen julkaisujen kuuntelu Luetus-hyllyssä

Julkaisut löytyvät Luetus-kirjahyllystä esimerkiksi näin: Käynnistä laite. Seuraavaksi kuulet sen julkaisun nimen, jota viimeksi kuuntelit. Laite kertoo myös, että se on liitetty langattomaan verkkoon. Jos haluat jatkaa kuuntelua, paina Toista/Pysäytä-näppäintä.

Jos haluat kuunnella jotain toista julkaisua, painele numeronäppäintä 1 toistuvasti kunnes laite sanoo: “Luetus”. Huomaa, että Luetus-palvelu löytyy Online-hyllystä. Jos laite sanoo näppäintä 1 painelemalla Offline-kirjahyllyn osia kuten äänikirjat tai muistiinpanot, siirry Online-hyllyyn painamalla pyöreää Online-ominaisuudet-näppäintä.

Kun olet löytänyt ykköstä painelemalla Luetus-hyllyn, voit selata kuunneltavissa olevia julkaisuja numeronäppäimillä 4 ja 6. Kun kuulet haluamasi julkaisun nimen, käynnistä kuuntelu Toista/Pysäytä-näppäimellä. Pysäytät kuuntelun samalla näppäimellä.

#### Näin lataat julkaisuja Luetus-kirjahyllyyn

Selaa Luetus-hyllyn julkaisuja näppäimillä 4 tai 6. Paina Risu-näppäintä kuullessasi ”Lataa lisää kirjoja”. Laite ilmoittaa julkaisujen lukumäärän. Näppäimillä 4 ja 6 selaat taas julkaisuja. Paina Risu-näppäintä julkaisun kohdalla, jonka haluat ladata kuunneltavaksi. Kuulet ilmoituksen ”lisätty latausjonoon”. Voit valita useita julkaisuja latausjonoon. Lataaminen voi kestää useita minuutteja yhteysnopeudesta ja julkaisun koosta riippuen. Laite ilmoittaa merkkiäänellä, kun julkaisu on ladattujen kirjojen luettelossa ja kertoo ladatun julkaisun nimen.

Online-hyllyn julkaisut poistuvat automaattisesti laitteesta eräpäivänä. Voit poistaa niitä aiemmin näppäimellä 3. Siirry ensin poistettavan julkaisun kohdalle näppäimillä 4 tai 6. Paina näppäintä 3. Vahvista Risulla, kun laite sanoo: ”Palauta kirja”: Laite pyytää vahvistamaan poistamisen. Vahvista palautus Risu-näppäimellä tai peruuta Tähti-näppäimellä.

## Verkkokuuntelun asetuksia

### Julkaisujen lataustavan vaihto

Voit muuttaa oletuksena olevan puoliautomaattisen lataustavan manuaaliseksi tai automaattiseksi. Jos sinulla on vain muutama julkaisu tilauksessa, voi automaattinen lataustapa olla kätevä. Jos olet tilannut useita julkaisuja, voit vaihtaa sen manuaaliseksi. Näin kaikki julkaisut eivät lataudu yhtä aikaa, vaan voit valita ajankohdan.

Vaihda asetus näin:

Paina näppäintä 7 siirtyäksesi asetuksiin. Siirry näppäimillä 4 tai 6 kohtaan ”Luetus”. Paina Risu-näppäintä. Laite sanoo ”Latausmenetelmä”, ja käytössä olevan menetelmän. Paina Risu-näppäintä ja valitse näppäimillä 4 tai 6 haluamasi lataustapa ja vahvista Risu-näppäimellä. Poistu asetuksista painellen Tähti-näppäintä.

### Palveluilmoitukset

Laite voi ilmoittaa esimerkiksi tiedotteita tulevista palvelun huoltokatkoksista.

# Näppäinten toiminnot

## Laitteen vasen sivu

**Virtakytkin:** Pitkään painettuna kytkee virran päälle tai pois. Lyhyesti painettuna vaihtelee äänen säätötilojen välillä:

* äänen nopeus
* äänen sävy/korkeus
* äänenvoimakkuus

**Säätönäppäimet:** Säätö tapahtuu virtakytkimen alapuolella olevalla Ylös/alas-näppäimellä. Ylempi puoli lisää säädettävää arvoa ja alempi vähentää. Säätötilat ovat käytössä kuunneltaessa Daisy-julkaisua tai tekstimuotoista julkaisua laitteen puhesyntetisaattorilla.

Kuunneltaessa musiikkia säätötilat ovat:

* äänen nopeus
* basso (matalien äänten korostus /vaimennus)
* diskantti (korkeiden äänten korostus /vaimennus)
* äänenvoimakkuus

**Ulkoisen mikrofonin liitin**: Voit kytkeä ulkoisen mikrofonin laitteeseen paremman äänityksen aikaansaamiseksi.

## Laitteen etupuoli

**Alareunassa** on **Kelaa taaksepäin - ja Kelaa eteenpäin -**näppäimet. Niiden välissä on **Toista/Pysäytä-näppäin**, jolla käynnistetään ja keskeytetään lukeminen. Daisy-kirjassa lyhyesti painettuna kelausnäppäimet siirtävät viisi sekuntia eteen- tai taaksepäin. Jos painat kelausnäppäimiä pidempään, opasääni alkaa luetella siirtymäaikoja: 30 sekuntia, 1 minuutti, 2, minuuttia, 5 minuuttia, 10 minuuttia jne. Päästäessäsi sormen näppäimeltä, siirryt julkaisussa kyseisen ajan verran. Tekstitiedostoissa siirtymä tapahtuu prosentteina.

**Unitoiminto-näppäin ja kellonaika**

Painamalla pidempään näppäintä, kuulet kellonajan.

Painamalla toistuvasti näppäintä asetat laitteen sammumaan automaattisesti tietyn ajan kuluttua. Vaihtoehdot ovat 15, 30, 45, 60 minuuttia sekä ”Pois”. Jos olet jo asettanut jonkin ajan, näppäimen painaminen uudestaan antaa ilmoituksen, paljonko aikaa on jäljellä ennen sammutusta. Sen jälkeen voit taas muuttaa aikaa uusilla painalluksilla. Laite ilmoittaa minuuttia ennen laitteen sammumisesta.

**Numeronäppäin 1:** Kirjahyllynäppäin. Lyhyesti painettuna selaat kirjahyllyjen luetteloita (joko Offline- tai Online-hyllyssä). Pitkään painettuna näppäin avaa laitteen sisäisen käyttöohjeen ja uudelleen pitkään painettuna poistutaan ohjeesta.

Kunkin kirjaluettelon julkaisujen välillä voit siirtyä näppäimillä 4 ja 6. Julkaisun toisto käynnistyy ja pysähtyy painamalla Toista/Pysäytä -näppäintä.

Painamalla toistuvasti Kirjahyllynäppäintä, siirryt Offline-hyllyssä eri julkaisutyyppien välillä seuraavasti:

* Äänikirjat
* Musiikki
* Tekstitiedostot
* Muistiinpanot (=äänitteet)

Niitä kirjahyllyn luetteloita ei mainita, joissa ei ole sisältöä, paitsi muistiinpanot.

Saat vaihdettua Offline- ja Online-hyllyjen välillä painamalla lyhyesti pyöreää Online-ominaisuudet-näppäintä, joka sijaitsee numeronäppäimen 2 yläpuolella. Painamalla toistuvasti näppäintä 1, laite toistaa Online-hyllyn luettelot:

* Luetus (jos olet tilannut palvelun)
* Internet-radio
* TuneIn-radio
* Viitteet
* Podcast

**Numeronäppäin 2:** Ylempi selaustaso. Siirtyminen ylemmälle selaustasolle.

**Numeronäppäin 3:** Kirjojen hallinta. Näppäimellä poistetaan julkaisuja kirjahyllyistä.

**Numeronäppäin 4:** Taaksepäin. Siirtyminen taaksepäin valitulla selaustasolla.

**Numeronäppäin 5:** Missä olen? Kertoo, missä kohtaa julkaisua olet.

**Numeronäppäin 6:** Eteenpäin. Siirtyminen eteenpäin valitulla selaustasolla.

**Numeronäppäin 7:** Valikko, laitteen asetusten hallinta / Puhesyntetisaattorin kielen vaihto asennetun laiteohjelmiston mukaan. Lyhyt painallus vie valikkoon, pitkä painallus vaihdat kieltä. Valikosta poistutaan Tähti(\*)-näppäimellä.

Valikko on erilainen riippuen siitä, oletko Offline- tai Online-kirjahyllyssä. Offline-hyllyn asetuksissa voit säätää laitteen yleisiä asetuksia. Online-hyllyn luettelossa valikko on erilainen myös luetteloissa. Ensin kuvataan Offline-hyllyn valikko.

Offline-kirjahyllyn valikkoasetukset:

Kun painat toistuvasti numeronäppäintä 4 tai 6, saat valikon vaihtoehdot. Risu-näppäimellä valitset asetuksen, jota haluat vaihtaa. Asetuksen vaihtoehtoja selaat taas näppäimillä 4 tai 6. Asetus valitaan Risu-näppäimellä. Tähti-näppäimellä peruutat valikossa muuttamatta asetuksia.

1. Yleiset asetukset: Kieli, Järjestelmä, Sammutusvaihtoehdot.

2. Siirtyminen ja toisto: Aikasiirtymä, Tallenna viimeksi käytetty navigointitaso, Äänensäätötila, Jatkuvat toisto, Musiikki, Kirjan loppu.

3. Langattomat yhteydet: lentotila päälle tai pois päältä, verkkoasetusten syöttö/etsintä, Bluetooth (pois / otetaan käyttöön).

4. Äänitys: äänitysvoimakkuuden asetukset ym.

5. Online-asetukset:

- ohjelmistopäivitys
- ilmoitustila

- kirjapalvelut: Bookshare, Daisy-kirjojen verkkokuuntelu, NFB Newsline ja NLS Bard (vain USA:ssa).

- muut palvelut: internetradio, podcast, TuneIn Radio.

Online-kirjahyllyn valikko:

1. Lisää tili: luettelo eri online-kirjastoista

2. Tuo määritykset

3. Luetus (jos palvelu on tilattu ja asennettu Näkövammaisten liitossa): latausmenetelmän vaihto (automaattinen, puoliautomaattinen, manuaalinen).

**Numeronäppäin 8:** Alempi selaustaso. Siirtyminen alemmalle selaustasolle.

**Numeronäppäin 9:** Toistotila. Näppäin vaihtelee puhesyntetisaattori- ja äänitetilojen välillä Daisy- ja NISO- julkaisuissa, joissa on teksti- ja audio-tiedosto. Musiikkia kuunnellessa satunnaistoisto tai kansion/tiedoston toistaminen alusta.

**Tähti-näppäin (\*):** Peruuta-näppäin. Toiminnon peruutus / Näppäimistön lukitus. Pitkään painettuna näppäimistö lukittuu. Näppäinlukko avataan antamalla numeronäppäimistöltä numerot 1,2 ja 3. Virtanäppäin toimii ja laitteen voi sammuttaa.

**Numeronäppäin 0:** Tiedot-näppäin / Näppäinkuvaukset päälle ja pois. Lyhyesti painettaessa kuulet kuunneltavan julkaisun tiedot, kuten kulunut aika, jäljellä oleva aika, langaton verkko jne. sekä tietoa laitteen tilasta, kuten akkujen lataustaso.

Pitkään painettaessa asetetaan näppäinkuvaus päälle ja pois. Näppäinkuvauksen ollessa päällä laite kertoo lyhyen ohjeen jokaisesta näppäimestä näppäintä painettaessa.

**Risu-näppäin (#):** Vahvista-näppäin. Näppäimellä vahvistetaan toiminnon suorittaminen, esim. siirtyminen sivulle tai asetusten muutos. Pitkään painettuna kertoo akun varaustason ja julkaisujen lataustiedot.

**Yläreunassa** kolme ylintä näppäintä ovat vasemmalta oikealle: Siirry sivulle, Online-ominaisuudet (pyöreä näppäin) ja Kirjanmerkki.

**Siirry sivulle -näppäin** (neliö**,** numeronäppäimen 1 yläpuolella): Näppäintä kerran painettaessa voit siirtyä tietylle sivulle. Sivunumero valitaan numeronäppäimistöllä, jonka jälkeen painetaan Risu-näppäintä. Jos painat Toista/Pysäytä-näppäintä, toisto alkaa välittömästi siltä sivulta, johon siirryit.

Kahdesti painettuna tällä näppäimellä voit siirtyä tietyn julkaisun tiettyyn otsikkoon. Julkaisun otsikon numero valitaan numeronäppäimillä, jonka jälkeen painetaan Risu-näppäintä. Paina Toista/Pysäytä-näppäintä, aloittaaksesi kuuntelun.

Kolmesti painettuna näppäimellä voidaan siirtyä julkaisussa tietty aika eteenpäin. Aika annetaan numeronäppäimillä, jonka jälkeen painetaan Risu-näppäintä. Paina Toista/Pysäytä-näppäintä, aloittaaksesi toiston kohdasta, johon siirryttiin.

Pääset nopeasti julkaisun alkuun tai loppuun, painamalla näppäintä ja sitten Kelaa taakse - tai Kelaa eteen -näppäintä.

Kirjaluettelossa (1-näppäin) Siirry Sivulle -näppäintä painamalla voit siirtyä suoraan tiettyyn julkaisuun näppäilemällä sen numero, ja painamalla joko Risu-näppäintä tai Toista/Pysäytä-näppäintä.

Keskimmäinen **Online-ominaisuudet-näppäin** vaihtaa lyhyellä painalluksella Online- ja Offline-kirjahyllyjen välillä. Pitkä painallus laittaa päälle ja ottaa pois käytöstä lentotilan.

**Kirjanmerkkinäppäin** (vinoneliö,numeronäppäimen 3 yläpuolella): Tällä näppäimellä on useita toimintoja riippuen siitä, kuinka monta kertaa näppäintä painetaan.

* Siirry kirjanmerkkiin (1. painallus): Voit siirtyä haluttuun kirjanmerkkiin antamalla numeronäppäimillä kirjanmerkin numeron ja painamalla Risu- tai Toista/Pysäytä-näppäintä.
* Aseta kirjanmerkki (2. painallus): Voit lisätä kirjanmerkin antamalla kirjanmerkin numeron numeronäppäimillä ja painamalla Risu- tai Toista/Pysäytä-näppäintä. Voit lisätä kirjanmerkin äänimerkkinä. Katso tarkempi ohje valmistajan sisäisestä ohjeesta (Näppäimen 1 pitkä painallus).
* Valitun alueen alku/loppu (3. painallus): Voit merkitä tietyn alueen kirjanmerkiksi.
* Poista kirjanmerkki (4.painallus): Anna poistettavan kirjanmerkin numero numeronäppäimillä ja paina Risu-näppäintä. Poistaaksesi kaikki kirjanmerkit kerralla anna numero 99999 ja paina Risu-näppäintä.

Julkaisuun asetettuja kirjanmerkkejä voit selata näin: Paina näppäimiä 2 tai 8, kunnes kuulet ”Kirjanmerkki”. Paina Risu-näppäintä. Siirry kirjanmerkkien välillä näppäimillä 4 tai 6.

Daisy-soitin tekee automaattisesti aina kirjanmerkin viimeksi kuunneltuun kohtaan, johon julkaisussa jäit.

## Laitteen oikea sivu

**Äänitysnäppäin:** Lyhyesti painettuna äänitys, jolloin äänitys voidaan keskeyttää tilapäisesti Toista/Pysäytä-näppäimellä. Äänitys lopetetaan painamalla uudestaan äänitysnäppäintä. Näppäintä pitkään painettaessa käynnistyy pikaäänitys, joka päättyy, kun näppäin vapautetaan.

## Laitteen yläpääty

**Muistikorttipaikka** sijaitsee keskellä suojaläpän alla.

## Laitteen alapääty

Vasemmassa reunassa on kuulokeliitin. Kuulokkeiden tai muun äänentoistojärjestelmän liittäminen laitteeseen. Keskellä alapäätyä on virtajohdon USB-C-liitin.

# Muistikortti ja eri julkaisutyypit

Laitteessa voi käyttää SD-, SDHC- ja SDXC-korttia.

## Muistikortin asettaminen paikoilleen

Käännä laitteen yläpääty itseesi päin ja aseta muistikortti paikoilleen siten, että sen vino kulma osoittaa alas oikealle. Kortti ei asetu paikoilleen, mikäli se on väärin päin. Paina korttia kevyesti, kunnes se lukkiutuu.

Poista muistikortti painamalla korttia sisäänpäin, jolloin lukitusmekanismi vapauttaa kortin.

Kun laite käynnistetään muistikortin asettamisen jälkeen, muistikortille luodaan laitteen tarvitsemat kansiot eri julkaisutyypeille.

Muistikortti voidaan suojata siten, että kortille ei voi tallentaa tai poistaa tietoa. Kun kortti on kädessäsi vino kulma oikealle ylös, kortin vastakkaisessa vasemmassa sivussa on liukuva vipu. Suojaus on päällä vivun ollessa ala-asennossaan.

## Julkaisutyypit ja niiden kansiot

Stream3 toistaa eri julkaisutyyppejä ja käsittelee niitä eri tavoin. Julkaisutyyppejä voivat olla esim. Daisy-kirjat, musiikkitiedostot, podcastit ja tekstitiedostot. Jotta laite tunnistaa julkaisutyypit oikein, on tärkeää, että eri sisällöt kopioidaan omiin kansioihinsa muistikortilla. Laite luo automaattisesti $VR-alkuiset kansiot, kun muistikortti asetetaan laitteeseen.

Muistikortilla ovat kansiot erilaisille julkaisuille seuraavasti:

$VRAudible: kansio kaupallisille Audible-äänikirjoille.

$VRDTB: Daisy-kirjat. Jokainen kirja tallennetaan omaan alikansioonsa. Kansiot voi nimetä haluamallaan tavalla, esimerkiksi kirjan nimen mukaan.

$VRInternetRadio: Nettiradion jokainen tallennettu nauhoitus on omana mp3-raitana.

$VRMusic: Musiikkitiedostot (mp3, mp4, ogg, flac, wav). Musiikki voidaan tallentaa omiin alikansioihinsa esim. artistin, albumin, tyylisuunnan jne. perusteella.

$VRNotes: Äänitetyt muistiinpanot. Stream3 numeroi äänitetyt tiedostot juoksevasti. Muistiinpanot tallennetaan mp3- tai Wav-muodossa. Laitteella äänitettyä sisältöä voidaan toistaa tietokoneella esim. Windows Media Player-ohjelmalla.

$VROtherBooks: Muut kuin Daisy-äänikirjat, esim. mp3-äänikirjat. Jos äänikirjassa on useita tiedostoja, se kannattaa tallentaa omaan alikansioonsa.

$VRPodcasts: Podcastit (mp3, ogg, wav, flac).

$VRText: Tekstitiedostot (txt, html, rtf, docx, xml ym.). Jokainen tekstitiedosto näkyy kirjaluettelossa omana julkaisunaan. Näitä tiedostoja luetaan laitteen sisäisellä puhesyntetisaattorilla.

Stream3 voi luoda muita $VR-alkuisia tiedostonimiä. Niitä ei pidä poistaa tai muuttaa.

## Tiedostojen siirto muistikortille tai sisäiseen muistiin

### Tiedonsiirto

Tiedonsiirtoa varten Stream3 voidaan liittää tietokoneeseen laitteen mukana tulevalla USB-kaapelilla. Laitteen muistikortti voidaan myös irrottaa ja käyttää tiedonsiirrossa erillistä muistikortinlukijaa. Tiedonsiirto on siten nopeampaa.

1. Sammuta virta laitteesta ennen kuin yhdistät sen tietokoneeseen.
2. Yhdistä USB-kaapelin USB-C-liitin Streamin alapäädyn liitinaukkoon ja toinen pää tietokoneen USB-porttiin.
3. Käynnistä Stream, jotta saat laitteen kansiot näkyviin resurssienhallinnassa.

Nyt laitteen muistikortti näkyy Windowsin Tietokone-sovelluksessa ja resurssienhallinnassa omana kohtana ”Stream3”. Sen alla on kansiot ”1-Tallennustila” eli sisäinen muisti (16 Gt) ja ”2 SD-kortti”, jos muistikortti on asetettu Streamiin. Kansioihin voidaan siirtää tietoa samaan tapaan kuin esim. USB-muistitikulle tai kiintolevylle.

### Daisy-julkaisun kopiointi muistikortille tai laitteeseen

### Daisy-apuri

Jos käytät erillistä muistikortin lukijaa, voit kopioida kirjoja helposti maksuttoman Daisy-apuri-ohjelman avulla. Asenna Daisy-apuri tietokoneelle Ohjepankista https://ohjepankki.nkl.fi/daisy-apuri tai laitteen muistikortilta. Ohjelma löytää julkaisut tietokoneelta ja CD-levyltä ja siirtää julkaisut oikeaan kansioon muistikortille.

Tiedostojen kopiointi laitteen sisäiseen muistiin tehdään Windowsin Kopioi- ja Liitä-toiminnolla tai Humanwaren Companion-sovelluksella, jonka voit ladata osoitteesta https://humanware.com/companion/

# Verkkokäyttöominaisuudet

Jotta voit käyttää laitteen verkkokäyttöominaisuuksia, varmista että olet Online-kirjahyllyssä. Online-ominaisuudet-näppäintä lyhyesti painamalla vaihdat Offline- ja Online-kirjahyllyjen välillä. Lentotilan pitää olla pois päältä, jotta verkkoyhteys toimii. Painamalla näppäintä pitkään vaihdat lentotilan päälle tai pois.

Laitteeseen voi asettaa useamman langattoman verkon tiedot. Laite tukee 2,4 Ghz ja 5 Ghz langattoman verkon taajuuksia.

Laitteessa tulee olla langattoman verkon asetukset, jotta voit kuunnella mm. Podcasteja ja Internet-radioita. Lisätietoja edellä mainituista on laitteen sisäisessä ohjeessa luvussa 9. Online palvelut. Ohjeen saat päälle ja pois näppäimen 1 pitkällä painalluksella.

Akun säästämiseksi voit kytkeä verkkoyhteyden pois päältä (=lentotila päällä), silloin kun et tarvitse sitä.

## Verkkoasetusten syöttäminen

Etsi oma langaton verkkosi Stream3:lla ja syötä näppäimistön avulla sen salasana:

1. Paina valikkonäppäintä 7 lyhyesti.

2. Paina näppäintä 4 tai 6 toistuvasti siirtyäksesi kohtaan ”langattomat yhteydet”. Paina Risu-näppäintä.

3. Siirry näppäimillä 4 tai 6 kohtaan ”Wifi”. Paina Risu-näppäintä.

4. Siirry näppäimillä 4 tai 6 kohtaan ”Uusi yhteys” ja vahvista Risu-näppäimellä.

5. Laite sanoo. ”Etsi verkkoa”. Paina Risu-näppäintä.

6. Selaa nyt verkkoja näppäimillä 4 ja 6, kunnes kuulet oman verkkosi nimen. Paina Risu-näppäintä.

7. Laite pyytää antamaan salasanan. Syötä salasana. Vahvista Risu-näppäimellä.

8. Laite pyytää antamaan vielä lempinimen verkolle. Käytä lyhyttä ja helppoa nimeä tai ohita se Risu-näppäimellä.

Nyt langattoman verkon asennus on valmis.

Jos langaton verkko ei löydy verkkoluettelosta, verkon tiedot pitää syöttää käsin. Valitse tällöin langattoman yhteyden asetuksissa kohta Luo manuaalisesti. Luo uusi yhteys.

Salasanan syötössä käytetään laitteen numeronäppäimistöä. Syötä kirjaimet numeronäppäimistöllä painamalla näppäintä, kunnes oikea kirjain löytyy. Esim. pienen k-kirjaimen saat näppäilemällä numeroa 5 kaksi kertaa. Merkkejä syötettäessä käytetään näppäimistöä seuraavasti:

1 = 1, piste, pilkku,?, viiva, /, :, ;, heittomerkki, ”, \, <, >, [, ].

2 = a, b, c, 2, ä, ö

3 = d, e, f, 3

4 = g, h, i, 4

5 = j, k, l, 5

6 = m, n, o, 6, ö

7 = p, q, r, s, 7

8 = t, u, v, 8

9 = w, x, y, z, 9

0 = välilyönti, nolla, !, @, #, $, %, ^, &, \*, (, ), \_, +, =, £, €, yen.

Kelaus taakse -näppäin = edellisen merkin peruutus.

Kirjanmerkkinäppäin vaihtaa pienten ja isojen kirjaimien ja numeroiden syötön välillä.

Merkki vahvistetaan automaattisesti ja laite antaa naksahtavan merkkiäänen, minkä jälkeen voit syöttää seuraavan merkin. Kuulet kirjoittamasi tekstin painamalla kelaus eteen -näppäintä.

Jos syötit verkon nimen vahingossa väärin, syötä tiedot uudestaan.

Voit yhdistää Streamin verkkoosi myös WPS-toiminnon avulla, jos modeemissa on WPS-ominaisuus. Paina reitittimesi WPS-toiminto päälle ja yhdistä laitteet. Siirry Streamillä näppäimellä 7 asetuksiin. Siirry valikossa kohtaan ”Langattomat yhteydet”. Siirry näppäimellä 6 kohtaan ”Wifi” ja paina Risu-näppäintä. Siirry näppäimellä 6 kohtaan ”Uusi yhteys” ja paina Risu-näppäintä. Siirry näppäimellä 6 kohtaan WPS-yhteys. Stream ilmoittaa hetken kuluttua, jos yhdistäminen onnistui. Jos verkkoa ei löydy, syötä verkon tiedot käsin.

Langattomien yhteyksien asetuksissa on myös Bluetooth-toiminto, jos haluat yhdistää Streamiin Bluetooth-kuulokkeet.

# Numeroitujen tasojen avulla liikkuminen

Daisy-soitin tarjoaa mahdollisuuden jäsenneltyihin äänijulkaisuihin. Julkaisun luvut voidaan eritellä otsikoiden ja alaotsikoiden perusteella numeroiduille tasoille. Jos haluat löytää julkaisusta jonkin tietyn kohdan, voit siirtyä suoraan siihen tasojen avulla. Käyttämällä selailunäppäimiä 2,4,6 ja 8, sinun ei tarvitse kelata pitkiä aikoja kelausnäppäimillä.

Opasääni mainitsee vain ne tasonumerot, jotka sisältyvät kuunneltavana olevaan julkaisuun. Äänikirjoissa on useimmiten yksi taso kirjan lukujen mukaan. Oppikirjoissa taas voi olla monia alaotsikoita, jolloin tasoja on useita. Äänilehdissä on usein pääotsikot eli osastot tasolla yksi ja näiden alaotsikot eli artikkelit tasolla kaksi.

Julkaisussa siirrytään alimman siihen jäsennellyn tason mukaan, jos et valitse muuta tasoa. Esim. selatessasi äänilehtiä, jossa on osastot tasolla yksi ja artikkelit tasolla kaksi, siirryt artikkelista toiseen. Jos valitset tason yksi, siirryt julkaisussa pääotsikosta toiseen ja hyppäät artikkelien yli.

# Lisätietoa

Lisätietoa laitteen käytöstä löydät sisäisestä ohjeesta. Siirry ohjeeseen painamalla numeronäppäintä 1 pidempään.

# Esimerkki kirjan jäsentelystä tasojen avulla

|  |
| --- |
| KEITTOKIRJA |
| TASO 1(Pääotsikot) | TASO 2(Alaotsikot) | TASO 3(Varsinaiset ohjeet) |
| Liharuoat | Paistit | Kalkkunapaisti |
| Rosvopaisti |
| Patapaisti |
| Kastikkeet | Jauhelihakastike |
| Maksakastike |
| Keitot | Sienikeitto |
| Sipulikeitto |
| Kalaruoat | Paistetut kalat | Silakkapihvit |
| Leivitetty kampela |
| Pippurihauki |
| Uunikalat | Smetanalohi |
| Sitruunaseiti |
| Kasvisruoat | Laatikot | Punajuurikiusaus |
| Kasvislasagne |
| Salaatit | Retikkasalaatti |
| Herkkusienisalaatti |